এ ব্যাপারে ঢাকার স্থাপত্যবিষয়ক গ্রন্থ প্রণয়ন কমিটির চেয়ারম্যান অধ্যাপক আ আ ম স আরেফিন সিদ্দিকের সঙ্গে যোগাযোগ করা হলে তিনি বলেন, ঢাকার প্রাচীনত্ব এখনও নির্ণিত হয়নি। ঢাকার প্রাচীনত্ব নির্ণয় এবং ঢাকার ইতিহাস ও ঐতিহ্য তুলে ধরতে প্রতিবেদন এবং গ্রন্থ প্রণয়ন ও প্রকাশ কমিটির কাজের মূল লক্ষ্য। ঢাকার প্রাচীনত্ব বিষয়ে কমিটি ইতিমধ্যে বেশ তথ্য সংগ্রহ করেছে, পর্যায়ক্রমে তা গণমাধ্যমে প্রকাশ করা হবে।